open-index/open-wikipedia-markdown huggingface dataset:
הר סטימסון

[שמאל|ממוזער|250px|המדרונות הדרום- מערביים של הר סטימסון, מבט מ[אגם סטנטון]]
**הר סטימסון** (באנגלית: **Mount Stimson**) הוא הר ברכס לואיס, בשטח הפארק הלאומי גליישר, במחוז גליישר, במדינת מונטנה שבארצות הברית.

גובהו של הר סטימסון 3,091 מטרים מעל פני הים, והוא ההר השני בגובהו בשטח הפארק.

הר סטימסון הוא ההר ה-236 בגובהו במדינת מונטנה, וההר ה-5,779 בגובהו בארצות הברית.

הר סטימסון מתנשא לגובה של 1,300 מטרים מעל סביבתו.

הר סטימסון הוא ההר ה-9 בהתנשאותו במדינת מונטנה, וה-139 בהתנשאותו בארצות הברית.

הר סטימסון ממוקם 8 קילומטרים ממערב לקו פרשת המים של אמריקה.

ההר ממוקם 19 קילומטרים דרומית מזרחית לאגם מקדונלד.

נחל פינצ'ו (Pinchot Creek) מנקז את המדרונות הדרומיים של הר סטימסון, נחל נייאק (Nyack Creek) מנקז את המדרונות האחרים של ההר. שני הנחלים נשפכים אל נהר פלטהד.

## היסטוריה
### מקור השם

ההר נקרא על שם הנרי סטימסון, שכיהן כמזכיר המדינה של ארצות הברית וכן כיהן פעמיים בתפקיד מזכיר המלחמה של ארצות הברית. סטימסון טייל ועשה טרקים יחד עם ג'ורג' בירד גרינל שסקר את אזור הפארק הלאומי גליישר בשנות ה-90 של המאה ה-19, ותמך במאמצים להקמת הפארק הלאומי.

### הטיפוס על ההר

הטיפוס הראשון המתועד לפסגת הר סטימסון בוצע בשנת 1951, על ידי ג'יי גורדון אדוארדס (J. Gordon Edwards) ו-אליס אדוארדס (Alice Edwards), אולם בהגיעם לפסגה הם מצאו עדויות לכך שהיו העפלות קודם לכן לפסגת ההר.

## תיירות
### טיפוס הרים

הר סטימסון ידוע במדרונותיו התלולים, ובהתנשאותו מעל סביבותיו. כמו כן ההר בולט גם בבידודו; ההר הוא אחת הפסגות הרחוקות ביותר מכבישי הפארק - ובשל סיבות אלה נחשב ההר להר קשה ביותר לטיפוס בארצות הברית, בכך ההר מהווה אתגר מיוחד למטפסי הרים.

## לקריאה נוספת

• George Bird Grinell, **[https://books.google.co.il/books?id=fXzNDwAAQBAJ&pg=PA122&lpg=PA122&dq=%22Mount+Stimson%22&source=bl&ots=SATK6yys7k&sig=ACfU3U3fv4FQ07vJj3w9SQaHYjA3K8xBuA&hl=en&sa=X&ved=2ahUKEwiAurq76ujzAhWIXsAKHVevCUk4WhDoAXoECAIQAw#v=onepage&q=%22Mount%20Stimson%22&f=false The Father of Glacier National Park: Discoveries and Explorations In His Own Words]**, P 122

## קישורים חיצוניים
* הר סטימסון באתר הסקר הגאולוגי של ארצות הברית
* תצלום לוויין של אזור הר סטימסון באתר mountainzone
* הר סטימסון באתר peakbagger
* הר סטימסון באתר summitpost
* תרשים הנוף הנשקף מהר סטימסון באתר peakvisor
* הר סטימסון באתר mountainzone

* הר סטימסון באתר peakery (לרבות מרחקים לאתרים סמוכים)
* תחזית מזג אוויר עדכנית ארוכת טווח (לפי גבהים) עבור הר סטימסון

## הערות שוליים

סטימסון
סטימסון
סטימסון
חוליו פלגסואלו

**חוליו חוסה פלגסואלו סלבה** (בספרדית: **Julio José Pleguezuelo Selva**; נולד ב-26 בינואר 1997 בפלמה דה מיורקה שבספרד) הוא כדורגלן ספרדי המשחק בעמדת הבלם בקבוצת פלימות' ארגייל מהצ'מפיונשיפ.

## קריירת מועדונים
### תחילת הקריירה
פלגסואלו הצטרף אל מחלקת הנוער של אספניול בשנת 2004, לאחר שתחילה שיחק במחלקת הנוער של אתלטיקו בלארס. בשנת 2010 עבר אל מחלקת הנוער של אתלטיקו מדריד, שנה לאחר מכן עבר פלסגואלו אל מחלקת הנוער של ברצלונה, ובמהלך תקופתו שם קושר שמו למעבר אפשרי לקבוצות הפרמייר ליג ארסנל, מנצ'סטר סיטי וטוטנהאם הוטספר.

### ארסנל
בחודש יולי 2013, זמן קצר לאחר שחגג את יום הולדתו ה-16, הצטרף פלגסואלו למחלקת הנוער של ארסנל. ב-11 באפריל 2014, לאחר שהפך לשחקן מפתח בקבוצת המועדון עד גיל 18, חתם פלגסואלו על החוזה המקצועני הראשון שלו.

ב-31 באוקטובר 2018 ערך פלגסואלו את הופעת הבכורה שלו בקבוצה הבוגרת של המועדון, במשחק גביע הפוטבול ליג נגד בלקפול.

### ההשאלה למיורקה
ב-5 באוגוסט 2016 הושאל פלגסואלו למשך עונה אחת למיורקה מהליגה הספרדית השנייה. ב-7 בספטמבר הוא ערך את הופעת הבכורה שלו במועדון, בניצחון 1-0 על ראוס דפורטיו במסגרת גביע המלך הספרדי. ב-9 באוקטובר ערך פלגסואלו את הופעת הבכורה שלו בליגה הספרדית השנייה, כשנכנס כמחליף בניצחון 3-0 על וסקה. לאחר 15 הופעות ליגה במיורקה, בעונה שהסתיימה בירידת המועדון לליגה הספרדית השלישית, חזר פלגסואלו לארסנל.

### ההשאלה לז'ימנסטיק טרגונה
ב-31 בינואר 2018 הושאל פלגסואלו למשך חצי עונה לז'ימנסטיק טרגונה מהליגה הספרדית השנייה. בסך הכל הוא ערך עשר הופעות ליגה במדי המועדון.

### טוונטה
ב-21 במאי 2019 חתם פלגסואלו בהעברה חופשית בטוונטה מליגת העל ההולנדית. ב-3 באוגוסט הוא ערך את הופעת הבכורה שלו במועדון, בתיקו 1-1 נגד פ.ס.וו. איינדהובן במסגרת המחזור הראשון בליגה לעונת . בעונתו הראשונה במועדון ערך פלגסואלו 19 הופעות ליגה.

ב-14 בינואר 2021 הוא הבקיע את שער הבכורה שלו במועדון, השער היחיד של קבוצתו בהפסד 3-1 לאייאקס במסגרת המחזור ה-16 בליגה לעונת . בעונה זו ערך פלגסואלו 19 הופעות ליגה, והבקיע שער אחד.

### פלימות' ארגייל
ב-21 ביוני 2023 חתם בפלימות' ארגייל מנצ'מפיונשיפ.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:בלמי כדורגל ספרדים
קטגוריה:כדורגלני ארסנל
קטגוריה:כדורגלני מיורקה
קטגוריה:כדורגלני ז'ימנסטיק טרגונה
קטגוריה:כדורגלני טוונטה
קטגוריה:כדורגלני פלימות' ארגייל
קטגוריה:ספרדים שנולדו ב-1997
Angel Baby

"**Angel Baby**" (בעברית: "**תינוק מלאך**") הוא סינגל שהוקלט על ידי הזמר-יוצר האוסטרלי טרוי סיון. השיר יצא לאור ב-10 בספטמבר 2021, על ידי חברות התקליטים EMI, יוניברסל מיוזיק וקפיטול רקורדס, והוא היה שיר הסולו הראשון שהוציא סיון מאז "" באוגוסט 2020.

## רקע
ב-27 באוגוסט 2021 הודיע סיון ברשתות החברתיות על הסינגל, וכתב כי "הבלדה ההומואית הפסיבית, הרגשנית, העסיסית, המסורה והאוהבת 'Angel Baby' תצא ב-10 בספטמבר". השיר יצא מספר חודשים אחרי השיר "You" של הדי-ג'יי רגארד בהשתתפות סיון וטייט מקריי, אשר הגיע למקום הראשון במצעד שירי הדאנס קלאב האמריקאי, והיה לשירו השלישי של סיון שמגיע לראש מצעד של בילבורד, אחרי "Youth" ו-"".

בריאיון למגזין NME, הסביר סיון כי השיר הוא "ההזדמנות שלי לעשות בלדת כוח מעריצה, מסורה, מוכת-אהבה, מגה-פופית והומואית. חשבתי שאנחנו צריכים עוד קצת כאלה".

## לחן וכתיבה
השיר נכתב על ידי סיון, ג'יימס אברהרט , ג'ייסון אביגן, שרה הדסון ומייקל פולק. בשיר סיון מתוודה בפני המאהב שלו על שהציל אותו, ואומר לו "כמעט מתתי, אבל אתה החזרת אותי לחיים". בפזמון הוא מודה שהוא רוצה "להישאר ברגע הזה לנצח" בגלל שהוא "מפחד שהחיים לא יכולים להשתפר", ושהמאהב שלו הקריב הרבה כדי להיות איתו ו"ויתר על גן עדן כדי שנוכל להיות ביחד", ומצהיר כי הוא "התינוק המלאך" שלו.

## עטיפת הסינגל
בעטיפת הסינגל הרשמית נראה סיון בלי חולצה בוהה בקרקע, כשהוא לובש מכנסי ג'ינס ומגן אשכים לבן. הוא עומד מול שמיים כחולים מעוננים וכנפי מלאך קטנות מניאון תלויות על גבו. גם בתמונות אחרות שצולמו לקידום הסינגל הנושא דומה, בהן תמונה בשחור-לבן של סיון יושב על גדר כשהוא לובש מכנסי עור צמודים כסופים ועל גבו כנפיים לבנות ומכוסות נוצות, ותמונת קלוז-אפ של סיון כשהוא לובש חולצה לבנה במקלחת ששימשה גם כן לפרסום השיר.

## וידאו קליפ
קליפ חזותי אשר בוים על ידי לוקאס כימוטי, בו מופיע סיון רוקד כשהוא לובש כנפי מלאך גדולות, הועלה לערוץ היוטיוב הרשמי של טרוי סיון ב-10 בספטמבר 2021.

## ביקורות
המבקרים שיבחו את ה"כמיהה והרומנטיקה" שבשיר, ותיארו אותו כ"בלדת אהבה ספוגת-נוסטלגיה", עם "תפארת סינתיסייזר קולנועית בסגנון שנות ה-90".

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי טרוי סיון
קטגוריה:שירים באנגלית
קטגוריה:שירים שנכתבו על ידי טרוי סיון
קטגוריה:שירי להט"ב
קטגוריה:שירים על מלאכים
קטגוריה:בלדות משנות ה-2020
קטגוריה:סינגלים שהגיעו למקום הראשון במלזיה
קטגוריה:שירי פלטינה באוסטרליה
קטגוריה:סינגלים בהוצאת יוניברסל מיוזיק אוסטרליה
קטגוריה:סינגלים בהוצאת קפיטול רקורדס
קטגוריה:סינגלים בהוצאת EMI רקורדס
סרחיו גומס

**סרחיו גומס מרטין** (בספרדית: **Sergio Gómez Martín**; נולד ב-4 בספטמבר 2000 בבדאלונה שבספרד) הוא כדורגלן ספרדי המשחק בעמדות המגן והקשר ההתקפי בריאל סוסיאדד מהלה ליגה ובנבחרת קטלוניה.

## קריירת מועדונים
### ברצלונה
גומס הצטרף אל מחלקת הנוער של ברצלונה בשנת 2010, לאחר תקופות קצרות במחלקות הנוער של טרחאנה, בדאלונה ואספניול. ב-6 בינואר 2018 הוא ערך את הופעת הבכורה שלו בברצלונה אתלטיק, קבוצת המילואים של המועדון, לאחר שהחליף את אבל רואיס בתיקו 1-1 נגד ריאל סרגוסה במסגרת הליגה הספרדית השנייה. בסך הכל ערך שתי הופעות במדי קבוצת המילואים.

### בורוסיה דורטמונד
ב-30 בינואר 2018 חתם גומס בבורוסיה דורטמונד מהבונדסליגה. תחילת שיחק בקבוצת המועדון עד גיל 19, ובהמשך הצטרף לסגל הקבוצה הבוגרת של המועדון. ב-8 באפריל ערך את הופעת הבכורה שלו במועדון, בניצחון 0–3 על שטוטגרט במסגרת הליגה. בסך הכל ערך שתי הופעות ליגה במדי הקבוצה הראשונה של המועדון, ושיחק בעיקר בקבוצת המילואים שלה.

### ההשאלה לוסקה
ב-12 באוגוסט 2019 הושאל גומס לוסקה מהליגה הספרדית השנייה למשך עונה אחת. ב-1 בספטמבר 2020, לאחר שעזר לווסקה לעלות ללה ליגה במהלך עונת , הוארכה השאלתו בעונה נוספת. בסך הכל הוא ערך 65 הופעות ליגה במדי המועדון, והבקיע שער אחד.

### אנדרלכט
ב-30 ביוני 2021 חתם גומס על חוזה לארבע עונות באנדרלכט מליגת העל הבלגית. ב-25 ביולי הוא ערך את הופעת הבכורה שלו במועדון, בהפסד 1–3 ביוניון סנט. גיל במסגרת המחזור הראשון בליגה לעונת . ב-8 באוגוסט הבקיע את שער הבכורה שלו במועדון, בניצחון 0–3 על סרינג במסגרת המחזור השלישי בליגה.

### מנצ'סטר סיטי
ב-16 באוגוסט 2022 חתם גומס לארבע שנים במנצ'סטר סיטי. ב-27 באוגוסט ערך את הופעתו הבכורה בקבוצה בניצחון 4-2 על קריסטל פאלאס.

### ריאל סוסידאד
ב-12 ביולי 2024 נמכר גומס לריאל סוסיאדד.

## קריירה בינלאומית
נכלל בסגל הנבחרת האולימפית של ספרד לטורניר הכדורגל באולימפיאדת פריז (2024). ב-12 באוקטובר 2024 ערך את הופעתו הבכורה בנבחרת הבוגרת בניצחון 0-1 על  בליגת האומות.

## תארים
;ברצלונה
* ליגת האלופות לנוער: 2017/2018

;מנצ'סטר סיטי 
* פרמייר ליג: 2022/2023
* הגביע האנגלי: 2022/2023
* ליגת האלופות: 2022/2023
* הסופר קאפ האירופי: 2023

;נבחרת ספרד עד גיל 23 
*מדליית זהב (1): פריז 2024
 
;נבחרת ספרד עד גיל 19
* אליפות אירופה עד גיל 19 (1): 2019

;נבחרת ספרד עד גיל 17
* אליפות אירופה עד גיל 17 (1): 2017

## קישורים חיצוניים

## הערות שוליים

קטגוריה:כדורגלנים ספרדים
קטגוריה:קשרי כדורגל ספרדים
קטגוריה:כדורגלני ברצלונה אתלטיק
קטגוריה:כדורגלני בורוסיה דורטמונד
קטגוריה:כדורגלני וסקה
קטגוריה:כדורגלני אנדרלכט
קטגוריה:כדורגלני מנצ'סטר סיטי
קטגוריה:כדורגלני ריאל סוסיאדד
קטגוריה:כדורגלני נבחרת ספרד
קטגוריה:כדורגלנים ספרדים באולימפיאדת פריז (2024)
קטגוריה:אלופים אולימפיים ספרדים: כדורגל
קטגוריה:ספורטאים ספרדים בגרמניה
קטגוריה:ספורטאים ספרדים בבלגיה
קטגוריה:ספורטאים ספרדים באנגליה
קטגוריה:ספרדים שנולדו ב-2000
ויקטוריה סנקט פטרבורג

**מועדון הכדורגל ויקטוריה [[סנקט פטרבורג]]** (ברוסית: **Санкт-Петербург «Виктория»**) היה מועדון כדורגל רוסי שנוסד ב-1894 ב והתמודד בליגת הכדורגל הפטרבורגית. היה זה אחד המועדונים החזקים בעיר, שזכה באליפות העיר ב-1903 וסיים במקום השני לפחות ארבע פעמים.

## תארים
;אליפות העיר סנקט פטרבורג
* **זכייה (1):** 1903
* **סגנות (4)**: 1901, 1902, 1906, 1908
* **מקום שלישי (2)**: 1904, 1905

קטגוריה:האימפריה הרוסית: כדורגל
קטגוריה:קבוצות כדורגל רוסיות
קטגוריה:סנקט פטרבורג: מועדוני ספורט
קטגוריה:קבוצות כדורגל שהוקמו ב-1894
אבא, עליך להתחתן

**אבא, עליך להתחתן** (באנגלית: **The Courtship of Eddie's Father**) הוא סרט קומדיה רומנטית אמריקאי משנת 1963 בבימויו של וינסנט מינלי, עם גלן פורד, רון הווארד ושירלי ג'ונס בתפקידים הראשיים.

העלילה מבוססת על הרומן "החיזור של אבא של אדי" מאת מארק טובי (1961) והיא מתמקדת באלמן טרי עם ילד בן תשע שמתמודד עם בנו באבל הכבד ומנסה למצוא זוגיות שתתאים לשניהם.

חברת ABC הפיקה סדרת טלוויזיה על אותו ספר ששודרה בשנים 1969–1972.

## תקציר העלילה
טום קורבט (גלן פורד) הוא אלמן טרי הגר עם בנו אדי בן התשע (רון הווארד). הוא שוכר את גב' ליווינגסטון (רוברטה שרווד) כדי שתטפל בכל עבודות הבית שאשתו טיפלה בעבר. אדי שקוע בעצב ומשוחח אתו על החשיבות למצוא לו בת זוג מתאימה שתהיה לו אם חורגת.

אדי מחבב את השכנה הגרושה שלהם אליזבת (שירלי ג'ונס), שמכירה אותו זמן רב אבל טום אינו מעוניין בה בשלב זה.

הם יוצאים לבלות ואדי מבחין בצעירה יפה עם שיער אדום, מתחיל שיחה אתה והיא מציגה את עצמה כדולי דיילי (סטלה סטיבנס) שהגיעה ממונטנה לנסות את מזלה בניו יורק אבל היא חסרת ביטחון עצמי. טום מציג אותה בפני השדרן נורמן (ג'רי ואן דייק - אחיו של דיק ואן דייק) והם מתאהבים ומחליטים להתחתן.

בתחנת השידור מכיר טום את ריטה (דינה מריל), מעצבת אופנה ואשת חברה. הם מתחילים לפתח קשר אבל אדי לא אוהב אותה ומפגין זאת באופן ברור.

טום מציע לריטה נישואין אבל היא מעלה את הבעיה של אדי ומציעה לשלוח אותו לתקופה מסוימת לאחיו של טום. טום צריך להחליט את מי הוא מעדיף. הוא שולח את אדי למחנה קיץ אבל אדי בורח משם ומנהל חיפוש נרחב אחריו עד שמתברר שהוא הגיע לדירתה של אליזבת.

הקשר עם ריטה ניתק ואדי מביא את טום להחלטה שהבחירה הטובה ביותר בשבילם היא אליזבת.

## צוות השחקנים

## קישורים חיצוניים

* קדימון אבא, עליך להתחתן, באתר יוטיוב
* אבא, עליך להתחתן, באתר TCM

קטגוריה:ערכים שבהם תבנית בריטניקה אינה מתאימה
קטגוריה:סרטי 1963
קטגוריה:סרטים אמריקאיים מבוססי ספרים
קטגוריה:סרטים באנגלית
קטגוריה:סרטי קומדיה רומנטית אמריקאיים
קטגוריה:סרטי מטרו גולדווין מאייר
קטגוריה:סרטים על משפחות
קטגוריה:סרטים המבוססים על רומנים אמריקאים
קטגוריה:סרטי וינסנט מינלי
מורזינקה (כדורגל)

**מורזינקה** (ברוסית: **Мурзинка**) הוא מועדון כדורגל מהעיר סנקט פטרבורג, שהוקם בשנת 1912. הוא היה ממוקם ברובע מורזינקה בעיר. המועדון פעל בחסות "מפעל אובוחובסקי", שבאצטדיון שלו שיחקו שחקני הקבוצה.

## היסטוריה
מועדון הכדורגל "מורזינקה" נוסד בשנת 1912. אמנת המועדון אומצה בשנת 1914. המועדון התבסס ברובע ההיסטורי "מורזינקה" שבסנקט פטרבורג, שממנו קיבל את שמו של המועדון: "מורזינקה". הקבוצה הייתה תלויה כספית במפעל אובוחובסקי, שאחרי המהפכה נקרא "מפעל בולשביק", שינוי שהשפיע גם על שם הקבוצה. לקבוצה לא היו הישגים גדולים והמועדון התקיים עד 1923.

יש גרסה לפיה "מורזינקה" ו"בולשביק" הם קבוצה אחת שממנה נוצרה אחר כך קבוצת זניט. ברם, באופן רשמי זניט אינה רואה בעצמה כממשיכת דרכה של מורזינקה. במקום זאת מועדון אלמז-אנטיי (הפועל בחסות מפעל הנשק אלמז-אנטיי והוקם ב-2015) מהעיר סנקט פטרבורג טוען להיות ממשיכת דרכה של מורזינקה.

## מאמנים ידועים
*  ולנטין גוסב
*  קונסטנטין יפימוב
*  בוריס אורשקין
*  לאוניד שולדשוב
*  מיכאיל יודניץ'

## הערות שוליים

קטגוריה:סנקט פטרבורג: מועדוני כדורגל
גודסוויל אקפולו

**אלוהור גודסוויל אקפולו** (באנגלית: **Elohor Godswill Ekpolo**; נולד ב-14 במאי 1995 בבנין סיטי שבניגריה) הוא כדורגלן ניגרי המשחק בעמדת המגן הימני בקבוצת א.א.ק. לרנקה מליגת העל הקפריסאית.

## קריירת מועדונים
אקפולו עבר יחד עם אמו מניגריה לספרד בשנת 2002, והם התיישבו בטרגונה. הוא גדל במחלקת הנוער של ברצלונה, שיחק בברצלונה אתלטיק, קבוצת המילואים של המועדון ושימש כספורט הקבוצה הצעירה של המועדון, עד שבחודש יוני 2016 שוחרר מברצלונה.

לאחר תקופת מבחן בוולברהמפטון וונדררס בחודש יולי 2016, חתם אקפולו בפליטווד טאון מהפוטבול ליג הראשונה בחודש נובמבר.

ב-26 בינואר 2018 חזר אקפולו לספרד וחתם במרידה מהליגה הספרדית השלישית.

ב-29 ביוני 2018 חתם אקפולו על חוזה לשישה חודשים בהאקן מליגת העל השוודית, וב-21 באוקטובר האריך את חוזהו עד לסוף שנת 2021. בשלוש העונות הראשונות שלו במועדון ערך אקפולו 61 הופעות ליגה, בהן הבקיע שער אחד.

בינואר 2022 חתם בנורשפין השוודית. בינואר 2023 עבר לאפולון לימסול הקפריסאית.

## תארים
;ברצלונה
* ליגת האלופות לנוער (1): 2013/2014

## קישורים חיצוניים

## הערות שוליים

קטגוריה:כדורגלנים ניגרים
קטגוריה:מגני כדורגל ניגרים
קטגוריה:בנין סיטי: כדורגלנים
קטגוריה:כדורגלני ברצלונה אתלטיק
קטגוריה:כדורגלני פליטווד טאון
קטגוריה:כדורגלני מרידה
קטגוריה:כדורגלני האקן
קטגוריה:כדורגלני נורשפין
קטגוריה:כדורגלני אפולון לימסול
קטגוריה:כדורגלני א.א.ק. לרנקה
קטגוריה:ניגרים שנולדו ב-1995
עמי ב.ס.ר סיטי

**עמי ב.ס.ר סיטי** הוא מרכז עסקים, מסחר ובילוי הנמצא על ציר ז'בוטינסקי שבפתח תקווה ונפתח ב-2022. המרכז כולל כ-27 דונם של מסחר וכארבעה מגדלים המתנשאים לגובה 30 קומות. עלות הקמתו נאמדת בכ-1.6 מיליארד שקל.

המרכז ממוקם באזור התעשייה רמת סיב, ונמצא בקרבת הקניון הגדול, הפארק הגדול, בית משפט השלום, Y סנטר, מגדלי "גלובל טאוורס", המרכז המסחרי שופ טיים וכן, ליד תחנת הרכבת הקלה שחם, ועל יד מסוף יותם ויואב. בעתיד עתיד להיפתח מול המרכז מתחם ביג.

במרכז נמצאים למעלה מ-54 חנויות בניהן: דקטלון, טבע נאות, מקדונלד'ס ועוד.

## מבחר תמונות

קובץ:BSR City 02.jpg|המרכז והמגדלים בעת בנייתם
קובץ:91153 b.s.r city petah tikva PikiWiki Israel.jpg|המרכז לצד מתחם הקניות "שופ טיים" ומגדל "גלובל טאוורס"
קובץ:Jabotinsky Skyline Petah Tikva 01.jpg|המרכז (במרכז התמונה) כפי שהוא משתקף בקו הרקיע של פתח תקווה


## קישורים חיצוניים
* המתחם המסחרי עמי ב.ס.ר סיטי פ"ת החל במהלך מיתוגי חדש ונוטש את השם "דן טאון", באתר פתח תקווה ניוז, 6 בפברואר 2023
* 

קטגוריה:פתח תקווה: מבנים
קטגוריה:ישראל: מרכזי קניות
קטגוריה:ישראל: גורדי שחקים
קטגוריה:ישראל: מגדלי משרדים
שי המבר

**שי המבר** (נולדה ב-8 במרץ 1998) היא זמרת-יוצרת ושחקנית ישראלית, שהעפילה לגמר של תוכניות המציאות "בית ספר למוזיקה" ו"הכוכב הבא".

## ביוגרפיה
המבר נולדה בחיפה וגדלה במצפה רמון ולאחר מכן בנתניה. שנייה מבין שישה אחים ואחיות. אביה גיל הוא סגן אלוף במילואים, שכיהן כמפקד בית הספר לכושר קרבי, וכיום מאמן NLP ומאמן כושר. אמה היא אשת חינוך.

### קריירה
בגיל 13 השתתפה בעונה הראשונה של תוכנית המציאות "בית ספר למוזיקה", שם הגיעה לשלב הגמר. המורה שלה בתוכנית היה הזמר משה פרץ.

כארבע שנים לאחר מכן הוציאה את אלבום הבכורה שלה, הנושא את שמה, מתוכו יצאו הסינגלים "הבלי העולם הזה", "לעוף, "תמיד בחצות" ו"יונתן", שהיה ללהיט. באותה שנה, ביצעה הופעת בכורה בתיאטרון תמונע בתל אביב.

את שירותה בצה"ל עשתה בלהקה צבאית.

בשנת 2020 הוציאה מספר סינגלים נוספים, בהם "אור ראשון", "להיפרד ממך", "תיקח או תשכח" ו"אם לא תבוא הלילה".

בשנת 2021 השתתפה בעונה השמינית של תוכנית המציאות "הכוכב הבא", שם הגיעה למקום הרביעי. במהלך התוכנית ביצעה שירים מקוריים, ביניהם את השיר "פעם את לילה", שנכתב בעקבות אירוע תקיפה מינית טראומטי שעברה.

בפברואר 2022 הוציאה לאור כסינגל כפול שני שירים מקוריים שביצעה ב"הכוכב הבא": "פעם את לילה" ו"נתתי אותי אל העיר". האחרון זכה להשמעות רדיו רבות לאחר שנכנס לפלייליסט של גלגלצ ושל תאגיד השידור הישראלי. ביוני 2022 הוציאה את הסינגל "רציתי הכל", ובנובמבר 2022 את הסינגל "חייאתי". עוד באותה שנה, השתתפה במחזמר "הלהקה" המבוסס על סרטו של אבי נשר.

בפברואר 2023 יצא שירה, "אלי את לי פריז", שהיה ללהיט בתחנות הרדיו והגיע למקום הראשון במצעד השבועי של מדיה פורסט. ביוני של אותה שנה הוציאה את השיר "הלכתי מהעיר הזאת". ב-10 ביולי יצא אלבומה השני, "כל החלומות". בדצמבר היא הוציאה ביצוע מחודש לשיר "החיטה צומחת שוב".

ב-11 בפברואר 2024 הוציאה את הסינגל "נגן לי", אותו כתבה והלחינה. ב-29 בפברואר כתבה והלחינה את השיר "רעש זכוכיות" לזמרת מירי מסיקה. ב-8 באפריל הוציאה את הסינגל "מדבר". ב-10 ביוני הוציאה את השיר "בגלמה וכינור (מה יעזור לי)", אותו כתבה יחד עם המוזיקאי דודו טסה. החל מאותה שנה, היא משחקת בתפקיד הראשי במחזמר "אהבה ממבט ראשון" בתיאטרון הארצי, על פי שיריו של אריק איינשטיין. ב-28 באוגוסט הוציאה את הסינגל "בינג' ודיכאון", אותו כתבה יחד עם רביד פלוטניק, בהשראת התקופה המאתגרת שבה בן זוגה לחם בחזית רצועת עזה, בעוד היא נותרה להתמודד עם החרדות והקשיים בביתם המשותף. ב-18 בנובמבר הוציאה את הסינגל "כל עוד אתה ואני נשארים".

ב-18 בפברואר 2025 יצא אלבומה השלישי "עוד יום במזרח התיכון", בהפקתו של ניר מימון ובהשפעת מלחמת חרבות ברזל. ב-3 בנובמבר הוציאה את השיר "מה שיבוא" יחד עם רן דנקר.

### חיים אישיים
במאי 2024 נישאה לנדב סיון. השניים הורים לבן ומתגוררים בתל אביב.

## דיסקוגרפיה
### אלבומי אולפן
* 2015: שי המבר
* 2023: כל החלומות
* 2025: עוד יום במזרח התיכון

### סינגלים

## פרסים ומועמדויות

## קישורים חיצוניים

* 
* 
* 

## הערות שוליים

קטגוריה:זמרות השרות בעברית
קטגוריה:זמרות ישראליות
קטגוריה:זמרים ישראלים
קטגוריה:חברות להקות צבאיות ישראליות
קטגוריה:חברי להקות צבאיות ישראליות
קטגוריה:משתתפי בית ספר למוסיקה (תוכנית טלוויזיה)
קטגוריה:מתמודדי הכוכב הבא
קטגוריה:מתמודדות הכוכב הבא
קטגוריה:ישראליות שנולדו ב-1998
קטגוריה:ישראלים שנולדו ב-1998
קורסאן

**קוּרסאן** (בהונגרית: **Kurszán fejedelem** או **Kurszán**, גם Kusál, Cussan, במקורות בלטינית:dux Chussal (Chussol, Chusdal, Cusa), ? – 904) היה נסיך הונגרי (מדיארי) שליט שותף של ארפאד, במנהיגות הזוגית שהייתה נהוגה במאה העשירית אצל השבטים המדיארים.
קורסאן מילא תפקיד משמעותי בכיבוש פאנוניה על-ידי המדיארים. עוד לפני יציאתם לכיבוש פאנוניה, בשנת 894 שלח הקיסר הביזנטי לאון השישי אל ארפאד ואל קורסאן משלחת שכרתה ברית בין ההונגרים לביזנטים נגד הבולגרים. באירוע זה קורסאן מוזכר לראשונה במקורות הביזנטיים.
זהותו האמיתית של קורסאן או קושאל, תפקידו ומעמדו בהנהגת קונפדרציית השבטים המדיארים נשארו עד היום סוגיה היסטורית שנויה במחלוקת.
לפי אחת ההשערות היה קורסאן השליט ה"רוחני"  "קנדה" או "קינדי" (Kende, Kündü) האחרון של המדיארים, בעוד שארפאד נשא בתואר **דיולה** או "גיולה" בעל סמכויות צבאיות ומשפטיות. ייתכן כי התואר "קנדה" תאם לתואר "קגאן" של הכוזרים, בעוד "דיוּלׇה" היה תואר מקביל לזה של "בק" של הכוזרים.. במקורות בלטינית התייחסו אל קורסאן כאל rex והיסטוריונים אחדים טוענים שהיה לו מעמד פוליטי כמו מלך משוח עד שנרצח עקב מזימת מנהיגים פרנקים ובווארים ובאופן זמני מקומו נלקח על ידי ארפאד.
קיימת גם ההשערה ההפוכה, לפיה ארפאד ובזמנו אביו אלמוש מילאו את התפקיד של "קנדה" וקורסאן היה ה"גיולה".

## פלישת המדיארים
קורסאן מילא תפקיד מכריע בכיבוש פאנוניה על ידי השבטים ההונגרים (Honfoglalás).
בשנים 892–893 יחד עם ארנולף מקרינתיה תקף קורסאן את מורביה הגדולה על מנת להבטיח את ביטחונם של הגבולות המזרחיים של האימפריה הפרנקית. ארנולף העניק לו את כל האדמות שכבשו במורביה. קורסאן השתלט גם על שטחים בדרום הונגריה שהשתייכו ל. מתוך חשש לפגיעות בגבול ארצו מדרום, הוא כרת ברית עם הקיסר הביזנטי לאון השישי. יחדיו הם הביסו במפתיע את צבאו של הצאר הבולגרי סימאון הראשון.
### מותו
בקיץ 904 לודוויג הילד, מלך פרנקיה המזרחית (גרמניה) הזמין את קורסאן ואת אנשי חצרו לבוא לנהל משא ומתן על גדת הנהר פישה. כולם נרצחו.
מאותו רגע הפך ארפאד לשליט היחיד וכבש חלק מהשטחים שהיו בשליטת קורסאן. 
### מורשתו
בני משפחתו של קורסאן התיישבו קרוב לאובודה, בה הם בנו את קורסאנווארה Kurszánvára, כלומר מצודת קורסאן. אחרי מותו של קורסאן הם אימצו את השם קארטאל (Kartal).

בגדה הימנית של הדנובה נותרו עקבות טופונימיות של קורסאן.

## לקריאה נוספת

*Andrew Ayton, Pal Engel *The Realm of St Stephen: History of Medieval Hungary*, 895-1526. Cambridge University Press.2005 p. 18. .
*Csorba Csaba. *Árpád népe*, Tudomány – Egyetem, Kulturtrade Kiadó. Budapest, 1997. 
*Hansgerd Göckenjan: *Hilfsvölker und Grenzwächter im mittelalterlichen Ungarn*. Stuttgart 1972
*Sándor Katona: *Árpád* Koronás Kerecsen Publishing Co., 2007
*Miklós Molnár *Histoire de Hongrie*, Perrin 2004
*Timothy Reuter; Rosamond McKitterick - *The New Cambridge Medieval History*. Cambridge University Press.Volume 3, C.900-c.1024 2005 .
*Andrew L. Simon, István Lázár. *Transylvania: A Short History*. 2001 .
*Mária Steiner, *Museums in Budapest: Hungarian National Museum, Museum of Fine Arts, Hungarian National Gallery, Museum of Applied Arts, Ethnographical Museum, Budapest Historical Museum*, Corvina Kiadó, 1985


## קישורים חיצוניים

*
*
*


## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:הונגריה: היסטוריה
קטגוריה:הונגרים
קטגוריה:אישים שחיו במאה ה-9
קטגוריה:אישים שחיו במאה ה-10
קטגוריה:ילידי 847
קטגוריה:נפטרים ב-904
מרקורי סנקט פטרבורג

**מועדון הכדורגל מרקורי** (ברוסית: **Футбол-хоккей клуб Меркур**, בשמו המלא "מועדון ההוקי והכדורגל מרקורי") הוא מועדון כדורגל רוסי מהעיר סנקט פטרבורג, שנוסד בשנת 1904 וצבעי מדיו היו אדום-שחור. המועדון התמודד באליפות העיר בשנים 1904–1923, בתקופה שלא הייתה אליפות ארצית למועדונים ברוסיה.

## תארים
;אליפות סנקט פטרבורג
* זכייה (4): 1911, 1915, 1921, 1923
* סגנות (6): 1913, 1916–1920, 1922
;גביע האביב של פטרוגרד
* זכייה (3): 1917, 1918, 1921

## ראו גם

* מורזינקה (כדורגל)
* ויקטוריה סנקט פטרבורג

## לקריאה נוספת
* Киселёв Н. Я. 70 футбольных лет. Футбол в Петербурге, Петрограде, Ленинграде.

## הערות שוליים

קטגוריה:סנקט פטרבורג: מועדוני כדורגל
איברהים דאוד נונו

**איברהים דאוד נונו** (בערבית: **إبراهيم داوود نونو**, בעברית: **אברהם דוד נונו**; נולד ב-1960) הוא איש עסקים ופוליטיקאי יהודי-בחרייני. כיהן בין השנים 2001–2006 בבית העליון (הממונה על ידי מלך בחריין), במועצת השורא של הפרלמנט הבחרייני, החבר היהודי הראשון והיחיד במועצה. כיום הוא המנכ"ל הנוכחי של חברת בסמה ונשיא איגוד הקהילות היהודיות במפרץ.

משפחת נונו מקורה מבצרה שבעיראק, לאחר שהיגרה לבחריין לפני למעלה ממאה שנה יחד עם מאות יהודים מעיראק שתרו אחר הזדמנויות כלכליות שם, אך המשיכו לדבר את הדיאלקט הבצראווי (שהוא דיאלקט של הערבית-עיראקית). בשנת 2006 מימן נונו תיקונים לבית הכנסת היחיד במדינה.

## קישורים חיצוניים

## הערות שוליים

קטגוריה:יהודים בחריינים
קטגוריה:אנשי עסקים יהודים
קטגוריה:פוליטיקאים בחריינים
קטגוריה:פוליטיקאים יהודים בחריינים
קטגוריה:יהודים חברי פרלמנטים
קטגוריה:ילידי 1960
תחום יסודי

בהינתן מרחב טופולוגי וחבורה הפועלת עליו, אוסף התמונות של נקודה יחידה (תחת פעולת החבורה) מהווה מסלול של הפעולה. **תחום יסודי** (באנגלית: **Fundamental domain**) של המרחב ביחס לפעולת החבורה הנתונה הוא תת-קבוצה של המרחב המכילה בדיוק נקודה אחת מכל אחד מהמסלולים הללו. התחום היסודי משמש כמימוש גאומטרי של קבוצת הנציגים של המסלולים.

ישנן דרכים רבות לבחור תחום יסודי. באופן טיפוסי, נדרש מהתחום היסודי לקיים מספר תכונות נאות המקלות על הטיפול בו, כגון שיהיה תת-קבוצה קשירה של המרחב, יחד עם הגבלות מסוימות על השפה שלו, כגון שתהיה חלקה או ליניארית למקוטעין. תחת פעולת החבורה, התמונות של התחום היסודי שנבחר מרצפות את המרחב כולו.

## הגדרה פורמלית
בהינתן חבורה G הפועלת על מרחב טופולוגי X, תחום יסודי עבור הפעולה הזאת הוא קבוצה D הכוללת בדיוק נציג אחד מכל מסלול. באופן פורמלי, תחום יסודי D של מרחב X ביחס לפעולת חבורה G מקיים את התכונות הבאות:

* לכל g \in G, החיתוך של D ו-gD הוא ריק;
* כל מסלול חותך את הסגור של D.

על תכונות אלו נוספת דרישה להתנהגות טופולוגית "יפה" של התחום היסודי. למשל, בהינתן חבורת ההזזות המקושרת לסריג במרחב אוקלידי *n* ממדי (חבורה שמספר היוצרים שלה הוא כממד המרחב), טבעי לבחור את התחום היסודי להיות המקבילון היסודי של הסריג. אולם, יכולנו גם לבחור את התחום היסודי להיות מורכב מחצי ממקבילון יסודי אחד, ומהחצי המשלים שלו ממקבילון יסודי אחר - כך מתקבל תחום יסודי שאינו קבוצה קשירה, אך העונה לשתי הדרישות הראשונות. לכן, בבחירת תחום יסודי בדרך כלל נדרש ממנו להיות קבוצה קשירה.

## דוגמאות
דוגמאות במרחב האוקלידי התלת-ממדי **R**3 כוללות את:
* בעבור פעולת שיקוף ביחס למישור: כאן מסלול הוא קבוצה של 2 נקודות משני צידי המישור, או נקודה יחידה על המישור; התחום היסודי יכול להיבחר להיות כל אחד מחצאי-המרחב ביניהם חוצץ המישור.
* בעבור שיקוף ביחס לנקודה: כאן מסלול הוא קבוצה של 2 נקודות או נקודה יחידה (במידה ונבחרה הנקודה ביחס אליה מתבצע השיקוף); התחום היסודי יכול להיבחר להיות אחד מחצאי המרחב שיוצר כל מישור העובר דרך הנקודה.
* בעבור סימטריית הזזה דיסקרטית בכיוון אחד: המסלולים הם הזזות של סריג חד-ממדי בכיוון וקטור ההזזה; התחום היסודי יהיה פרוסה מישורית אינסופית עבה.
* בעבור סימטריית הזזה דיסקרטית בשני כיוונים: המסלולים הם הזזות של סריג דו-ממדי המונח במישור המוגדר על ידי וקטורי ההזזה; התחום היסודי יהיה מוט אינסופי בעל חתך רוחב של מקבילית.

## תחום יסודי עבור החבורה המודולרית
ממוזער|שמאל|400px
התרשים משמאל מציג (באפור) את התחום היסודי תחת פעולת החבורה המודולרית Γ על חצי המישור העליון *H*.

תרשים מפורסם זה מופיע בכל הספרים הקלאסיים על פונקציות מודולריות. הוא היה ידוע לקרל פרידריך גאוס, אשר עסק בתחומים יסודיים במסגרת מחקריו על תורת הרדוקציה של תבניות ריבועיות בינאריות. כאן, התחום היסודי *U* הוא משולש היפרבולי עם קודקוד "אידיאלי" אחד (קודקוד אחד באינסוף), ושתי זוויות של \pi/3 כל אחת. הוא מוגבל מלמטה על ידי מעגל היחידה ומוגבל מן הצדדים על ידי שני קווים אנכיים המרוחקים יחידה אופקית זה מזה; באופן פורמלי:
:U = \left\{ z \in H: \left| z \right| > 1,\, \left| \,\mbox{Re}(z) \,\right| 

## קישורים חיצוניים

* 

קטגוריה:חבורות טופולוגיות
רוברט פולדה

**רוברט פרדיננדוביץ' פולדה** (ברוסית: **Ро́берт Фердина́ндович Фу́льда**; במקורות מסוימים הופיע כ**רומן פיודורוביץ**'; 18 באפריל 1873, מוסקבה, האימפריה הרוסית – 16 בפברואר 1944, לוזאן, שווייץ) הוא עסקן ספורט רוסי ממוצא גרמני, שידוע כמי שהביא לפיתוח הכדורגל ברוסיה, עם הקמת ליגת הכדורגל המוסקבאית.

## ביוגרפיה
[ממוזער|החלקה המשפחתית של משפחת פולדה ב[בית העלמין וודנסקויה]]
הוא היה בנו של פרדיננד לאונטיביץ' פולדה, מייסד חברה ידועה של מוצרי כימיקלים, סוחר מהגילדה הראשונה . בוגר הפקולטה למשפטים באוניברסיטה הקיסרית של מוסקבה.

בשנת 1896 הקים ועדה במוסקבה לארגון משחקי ראווה. בפעם הראשונה הוא תרגם את חוקי הכדורגל לרוסית ופרסם אותם (1904). בשנת 1905 יזם את הקמת מועדון הספורט סוקולניקי, שכלל את מועדון הטניס השני במוסקבה ואת קבוצת הכדורגל הרשמית הראשונה במוסקבה. בשנת 1910 הוא תרם את גביע ליגת הכדורגל המוסקבאית לאלופת מוסקבה (הוענק עד סתיו 1922). לכן, הפרס שהוענק לזוכה באליפות מוסקבה בכדורגל נקרא גם "גביע פולדה".

בשנת 1912 היה אחד ממקימי התאחדות הכדורגל הרוסית ובשנים 1914–1915, שימש כיו"ר. בשנת 1907 הקים גביע טניס משלו. הגביע שוחק עד 1913 כאליפות מוסקבה ליחידים. איגוד הטניס של מוסקבה מקיים טורניר שנתי לזכרו של רוברט פולדה. באפריל 1922 היגר: תחילה לגרמניה, אחר כך לשווייץ. הקים בדאבוס (1937) את גביע פולדה לטניס, הגביע שוחק עד אמצע שנות התשעים.

הוא מת ב-16 בפברואר 1944 בלוזאן, שווייץ. אפרו הובא מלוזאן למוסקבה על ידי נכדו ונקבר בחלקה 13 בבית העלמין וודנסקויה שבמוסקבה.

## קישורים חיצוניים

## הערות שוליים

קטגוריה:עסקני ספורט רוסים
קטגוריה:מהגרים מרוסיה לגרמניה
קטגוריה:בוגרי אוניברסיטת מוסקבה
קטגוריה:מוסקבה: אישים
קטגוריה:רוסים שנולדו ב-1873
קטגוריה:רוסים שנפטרו ב-1944
סמסונג גלקסי A02s

**סמסונג גלקסי A02s** (באנגלית: **Samsung Galaxy** **A02s**) הוא טלפון חכם מבוסס אנדרואיד, המיוצר על ידי סמסונג אלקטרוניקה, כחלק מסדרת A של סמסונג גלקסי. הוא הוכרז ב-24 בנובמבר 2020, והושק ב-4 בינואר 2021. הוא יורשו של סמסונג גלקסי A01.

## מפרט
### חומרה
המכשיר מצויד במסך מגע קיבולי מסוג "PLS TFT" בגודל 6.5 אינץ', וברזולוציית 720×1600 פיקסלים.

המכשיר מופעל על ידי מעבד בעל שמונה ליבות, בתדר עבודה של 1.8 ג'יגה הרץ. במכשיר ישנה מערכת על שבב מדגם SDM450 Snapdragon 450 מתוצרת קוואלקום עם תהליך 14 ננומטר. למכשיר אחסון פנימי בנפח 32 או 64 ג'יגה בייט, שניתן להרחיבו באמצעות כרטיס MicroSD עד ל-512 ג'יגה בייט. למכשיר יש זיכרון RAM בנפח 2 או 3 או 4 ג'יגה בייט. כמו כן, המכשיר מופעל על ידי סוללת ליתיום-יון, בקיבולת 5000 מיליאמפר-שעה. שאינה ניתנת להסרה, במתח טעינה מהירה בת 15 וואט.

#### מצלמה
המכשיר מצויד במערך בעל שלושה מצלמות אחוריות, ומצלמה אחת קדמית, הכולל: המצלמה הראשית היא עדשה רחבה ברזולוציה 13 מגה פיקסל; זוג חיישנים לצילום עומק ברזולוציה 2 מגה פיקסל; כמו כן, למכשיר ישנה מצלמה קדמית לצילום סלפי ברזולוציה 5 מגה פיקסל. המצלמה הראשית יכולה להקליט וידאו עד 1080p ב-30 פריימים לשנייה.

### תוכנה
המכשיר הושק כשמותקנת עליו מערכת ההפעלה אנדרואיד 10 בממשק המותאם של סמסונג - One UI 2.0.

המכשיר עודכן בעדכון תוכנה לגרסה 11 לממשק המותאם של סמסונג - One UI 3.0.

המכשיר עודכן בגרסת קושחה והוא כולל את תיקון האבטחה של אוגוסט 2021.

## קישורים חיצוניים

* 

## הערות שוליים

קטגוריה:טלפונים סלולריים של סמסונג
קטגוריה:מכשירי אנדרואיד
A02s
קטגוריה:מכשירים שהושקו ב-2020
מוח (מאכל)

שמאל|ממוזער|מוח כבש נמכר כמזון
ממוזער|"אוטאי גולאי", קארי מוח של בקר מאינדונזיה
המוח, בדומה לרוב האיברים הפנימיים האחרים, או לחלקי פנים, יכול לשמש כמזון. המוח המשמש כאוכל נלקח מבעלי חיים רבים, ביניהם חזירים, סנאים, ארנבים, סוסים, בקר, קופים, תרנגולות, דגים, כבשים ועזים. בתרבויות רבות סוגים שונים של מוח נחשבים למעדן.

## צריכה תרבותית
מוחם של בעלי החיים משמש רבות במטבח הצרפתי, במנות כגון "cervelle de veau" ו-"tête de veau". מנה הנקראת מגז היא פופולרית בפקיסטן, בנגלדש, בחלקים מהודו ובמדינות שאליהן היגרו אנשים מתת היבשת ההודית. במטבח הטורקי, המוח יכול להיות מטוגן, אפוי או נצרך כסלט. במטבח הסיני המוח הוא מעדן במטבח צ'ונגצ'ינג או סצ'ואן, ולעיתים קרובות הוא מבושל בסיר חם חריף או במנגל. בחלק הדרומי של סין, מוח החזיר משמש ל"טיאנמה ז'ונאו טאנג". בדרום הודו קארי או טיגון מוח עיזים הוא מעדן.

מעדנים דומים מרחבי העולם כוללים את "טאקו דה ססוס" המקסיקני. שבט אנייאנג מקמרון הנהיג מסורת שבה ראש שבט חדש יצרוך את מוחו של גורילה שנצוד, בעוד שבכיר אחר של השבט יאכל את הלב. התמחות המטבח האינדונזי במטבח מינאנגקבאו כוללת גם מנה המורכבת ממוח בקר ברוטב חלב קוקוס בשם גולאי בנאק (קארי מוח בקר).  במטבח הקובני, "מטוגני מוח" מיוצרים על ידי ציפוי נתחי מוח בפירורי לחם ולאחר מכן טיגון. בעמק נהר אוהיו כריכי המוח המטוגנים פופולריים במיוחד באזור אוונסוויל, אינדיאנה.

## הרכב תזונתי
DHA, חומצת שומן חשובה מסוג אומגה 3, נמצאת מרוכזת במוח היונקים. לדוגמה, על פי נתוני תזונה, 85 גרם של מוח בקר מבושל מכיל 727 מ"ג DHA. לשם השוואה, מכון הבריאות האמריקני קבע שילדים קטנים צריכים לפחות 150 מ"ג DHA ליום, ונשים בהריון ומניקות צריכות לפחות 300 מ"ג DHA.

הרכב המוח הוא כ-12% שומנים, רובם ממוקמים במיאלין (שהוא בעצמו 70–80% שומן). יחסי חומצת שומן ספציפיים יהיו תלויים בחלקם בתזונה של בעל החיים ממנו הוא נלקח. המוח עתיר כולסטרול. לדוגמה, מנה אחת של 140 גרם של "מוח חזיר ברוטב חלב" יכולה להכיל 3500 מ"ג כולסטרול (1170% מה-USRDA).

## פריונים
הפריון הוא חלבון שהתקפל באופן בעייתי ואשר ביכולתו להדביק ולהוביל להתקפלות בעייתית של חלבונים אחרים. אופן ההדבקה של הפריון אינו מובן היטב והוא שונה מזה הידוע לגבי חיידקים או נגיפים.

שלא כחיידקים וכנגיפים, הפריון עמיד לחיטוי או לחימום. המבנה המקופל שלו יציב ואינו ניתן להשמדה בקלות. צריכת חלקי מוח קושרה למחלות שמקורן פריונים.

צריכת מוח בקר נקשרה להתפרצויות של מחלת קרויצפלד-יעקב בבני אדם, מה שהוביל להתקנת תקנות נוקשות לגבי אילו חלקי בקר ניתן למכור למאכל אדם במדינות רבות. מחלת פריון נוספת בשם קורו נקשרה לטקס הלוויה בקרב אנשי שבט הפורה של פפואה גינאה החדשה, שבה קרובים למתים יאכלו את מוחו של המנוח כמחווה המבטאת את הישארות הנפש.

## קישורים חיצוניים

## הערות שוליים

קטגוריה:חלקי פנים
קטגוריה:תזונה
ארתור מקפרסון

**ארתור דוידוביץ' מקפרסון** (ברוסית: **Артур Давидович Макферсон**; באנגלית: Arthur** McPherson**; 17 במאי 1870, סנקט פטרבורג – ינואר 1920, מוסקבה) היה עסקן ספורט ופילנתרופ רוסי ממוצא סקוטי, הידוע בכינוי "ארתור יד הברזל".

היה סוחר הגילדה השנייה, חבר המועצה המדינית, ברוקר וחבר בבורסת המניות של סנקט פטרבורג, שימש כמנהל החברה המסחרית של סנקט פטרבורג והחברה המסחרית ליערות אונגה.

## ביוגרפיה
בסוף המאה ה-19 ובתחילת המאה ה-20, הוא לקח חלק פעיל בחיי הספורט של העיר סנקט פטרבורג. הוא היה חבר במספר מועדוני ספורט בריטים ורוסים, כדוגמת:
* מועדון הטניס דשא קרסטובסקי (שימש כיו"ר בשנים 1896–1918)
* חברת החתירה "סטרלה" (שימש כיו"ר בשנים 1906–1914)
* האיגוד הרוסי של מועדוני טניס הדשא (היה יו"ר בשנים 1908–1917).

הוא ארגן תחרויות טניס: כולל האליפות הראשונה של סנקט פטרבורג בשנת 1903 ותחרויות טניס הדשא הרוסי ב-1907; היה ממייסדי ליגת הטניס הדשא של סנקט פטרבורג (בשנת 1913).

תרומתו ניכרה בענף הכדורגל כאשר ייסד את תנועת הכדורגל בסנקט פטרבורג. שימש כיו"ר ועדת ליגת הכדורגל הפטרבורגית (1903–1905, 1912–1913, 1918) ולאחר מכן שימש כיו"ר דירקטוריון התאחדות הכדורגל הרוסית (1912–1914).

בשנת 1908 נבחר לנשיא האיגוד הרוסי לחתירה ומילא תפקיד זה עד 1917. בשנת 1911 היה לחבר בוועד האולימפי הרוסי, השתתף בהכנת ספורטאים רוסים לאולימפיאדת 1912.

הוא נעצר על ידי הבולשביקים בשנת 1918. שוחרר כעבור מספר חודשים. לאחר שנעצר שוב, הוא מת מטיפוס בבית חולים של הכלא בינואר 1920. הוא נקבר במוסקבה בבית העלמין וודנסקויה אך הקבר אבד. בשנת 2004 הוצבה אנדרטה לזכרו ליד קבר הוריו בבית העלמין הלותרני סמולנסק שבסנקט פטרבורג.

## פרסים
* אביר מסדר סטניסלב הקדוש מדרגה שלישית (1914). הוענק על פיתוח הספורט ברוסיה. דמות הספורט היחידה שזכתה בפרס באימפריה הרוסית.
* זוכה היכל התהילה של הטניס הרוסי במועמדות "חלוץ הטניס הרוסי". נכלל במסגרת תוצאות הצבעה משנת 2003 (28 קולות מתוך 50).

## קישורים חיצוניים

## הערות שוליים

קטגוריה:חתירה
קטגוריה:עסקני ספורט רוסים
קטגוריה:רוסים חברי הוועד האולימפי הבין-לאומי
קטגוריה:סנקט פטרבורג: אישים
קטגוריה:עסקני כדורגל
קטגוריה:קורבנות הטיהורים הגדולים
קטגוריה:רוסים שנולדו ב-1870
קטגוריה:רוסים שנפטרו ב-1920
אולפני ג'ונגל סיטי

**אולפני ג'ונגל סיטי** (באנגלית: **Jungle City Studios**) הוא אולפן הקלטות בבעלותה ובהפעלתה של על ידי אן מינציאלי, המהנדסת ורכזת ההקלטות הוותיקה של אלישה קיז. האולפנים ממוקמים בצ'לסי, מנהטן, והם תוכננו על ידי ג'ון סטוריק, מקבוצת העיצוב "וולטרס-סטוריק".

## הקלטות באולפני ג'ונגל סיטי

## קישורים חיצוניים
* 

## הערות שוליים

ג'ונגל סיטי
קטגוריה:מנהטן: תרבות
לובניה

**לובניה** (ברוסית: **Ло́бня**) היא עיר במחוז מוסקבה, רוסיה, הממוקמת כ-30 קילומטרים צפונית מערבית למוסקבה.

## היסטוריה
לובניה נוסדה בשנת 1902 וקיבלה מעמד של עיר בשנת 1961.

הערים הקרובות ביותר ללובניה הן זלנוגרד, דולגופרודני ומיטישקי.

### קראסנאיה פוליאנה בקרב על מוסקבה
ההתקפה הגרמנית שהתחילה את הקרב על מוסקבה החלה ב-2 באוקטובר 1941. המתקפה הביאה את הכוחות הגרמנים לכבוש את הכפר קראסנאיה פוליאנה (כיום בעיר לובניה) לצפון מערב מוסקבה. קראסנאיה פוליאנה נכבשה ב־30 בנובמבר על ידי הוורמאכט בפיקודו של אריך הופנר. דבר זה משתמע על ידי רבים כנקודה הקרובה ביותר למוסקבה, שכבשו הכוחות הגרמנים.

מתקפת הנגד של הצבא הסובייטי בגין "הסרת האיום המיידי על מוסקבה" החלה ב-5 בדצמבר בחזית הצפון-מערבית (האזור סביב קראסנאיה פוליאנה ולובניה). בשל מתקפת הנגד, הכוחות הגרמניים נסוגו לאחור.

## ארכיטקטורה
הסביבה עשירה באתרים ארכיטקטוניים, כגון אחוזת הנאו-גותית של מרפינו הממוקמת 9 קילומטרים מצפון מזרח. הארמון בסגנון הגותי, דומה לטירה מימי הביניים, גרם מדרגות מחבר אותו לרציף מאבן לבנה ליד הנהר, המעוטר בפסלים של גריפינים. יש גם גשר גותי, אורוות ושני פארקים אנגליים עם רוטונדות ציוריות.


קובץ:MosOblast 05-2012 Prozorovo Nicholas Church 02.jpg|כנסיית ניקולס הקדוש בפרוזורובסקויה
קובץ:MosOblast 05-2012 Lobnya Kiovo Church.jpg|כנסיית המנדליון הקדוש בקיובו, לובניה


## אישים מפורסמים
* מיכאיל מישוסטין – ראש ממשלת רוסיה

## קישורים חיצוניים

*  
* אתר לא רשמי של לובניה 

## הערות שוליים

קטגוריה:מחוז מוסקבה: ערים
קטגוריה:יישובים שהוקמו ב-1902
סמרברד

ממוזער|260px|כריכי סמרברד עם תוספות שונות
**סמרברד** (בדנית: **Smørrebrød** - הלחם של המילים "חמאה" ו"לחם") הוא כריך פתוח המורכב לרוב מפרוסות לחם שיפון כהה (Rugbrød) עליהם מורחים חמאה, ומעליהם שמים תוספות שונות כגון פרוסות נקניק, נתחי בשר, נתחי דגים, פרוסות גבינה, גבינות שונות, סלטים, ביצים מטוגנות או מבושלות, ממרחים שונים, וכו'. הסמרברד נחשב למאכל הלאומי המסורתי של דנמרק.

הגרסה המקורית של הסמרברד הייתה פשוטה למדיי והכילה לרוב רק גבינה או פרוסות נקניק. אנשים נהגו לקחת איתם סמרברד למקום העבודה. הפופולריות של הסמרברד גדלה בשנות ה-80 של המאה ה-19, כאשר החלו לצוץ בקופנהגן מסעדות קטנות שמתמחות בהכנת סוגים שונים של סמרברד.

הסמרברד הפך פופולרי גם ביתר מדינות סקנדינביה. הגרסה הנורווגית של הכריך מכונה "סמורברוד" (Smørbrød) והגרסה השוודית של הכריך מכונה "סמורגוס" (Smörgås).

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:המטבח הדני
קטגוריה:כריכים
קטגוריה:מאכלים לאומיים
איגוד הכדורגל הכל-רוסי

**איגוד הכדורגל הכל-רוסי** (ברוסית: **Всеросси́йский футбо́льный сою́з**, בראשי תיבות: **ВФС**) היה שמו של ארגון הכדורגל הלאומי של האימפריה הרוסית. הארגון הוקם ב-19 בינואר 1912 ביוזמת עסקני הכדורגל ארתור מקפרסון, רוברט פולדה וגאורגי דיופרון שעמדו בהמשך בראשה. היה זה ארגון הכדורגל הלאומי הראשון בתולדות רוסיה, שהוחלפה אחר כך על ידי פדרציית הכדורגל הסובייטית ולאחר מכן איגוד הכדורגל הרוסי.

## היסטוריה
החל משנת 1910 הציגה קהילת הכדורגל הרוסית הרעיון להקים ארגון כדורגל לניהול הענף במדינה, בפרט, הייתה הצעה מליגת הכדורגל הפטרבורגית, כלפי נציגי ליגת הכדורגל המוסקבאית, ליצירת איגוד כדורגל לאומי. השתתפות  בתחרויות בינלאומיות רשמיות יכולה הייתה להתבצע רק לאחר הופעת ארגון כדורגל לאומי וכניסתו לפדרציית הכדורגל הבינלאומית. לקראת המשחקים האולימפיים בסטוקהולם, בתחילת 1912, הוקמה ועדה זמנית להקמת האיגוד, שכללה:
* ממוסקבה – קארל ברטרם ורוברט פולדה;
* מפטרבורג – ארתור מקפרסון, הרולד הארטלי, א. פירסון וגאורגי דיופרון;
* מסבסטופול – ס. נסטרוב.

האספה המכוננת של איגוד הכדורגל הכל-רוסי התקיימה ב-19 בינואר 1912 בעיר סנקט פטרבורג במסעדת וינה בפינת הרחובות מלאיה מורסקאיה וגורוחובאיה. לאחר הפגישה, ארתור מקפרסון נבחר ליושב ראש ולצדו רוברט פולדה והרולד הארטלי כסגניו, למזכירים מונו גאורגי דיופרון וקארל ברטרם, לגזבר מונה שינץ (מפטרבורג), לחברי הדירקטוריון מונו יגור ביינס (מוסקבה), א. פירסון ואלכסנדר שולץ, קיריל בוטוסוב (פטרבורג) ופטרון (אודסה).

תקנון האיגוד הוצב ברוח התקנון של חוג חובבי הספורט של פטרובסקי ומועדון הספורט סוקולניקי, כשעל סמך זה, אושרו רשמית כחמישה עשר מועדוני כדורגל רוסים ואומצה ליגת הסטודנטים בכדורגל של סנקט פטרבורג. בנוסף, האיגוד אימץ את חוקי פיפ"א רשמית.

כבר בשנת הקמתו, ב-1912, התקבל איגוד הכדורגל הכל-רוסי לפיפ"א. באותה תקופה היו חברים באיגוד גופי הכדורגל של פטרבורג, מוסקבה, אודסה, ריגה, קייב ולודז' והיו חברים באיגוד 52 ארגוני ספורט.

ההתאחדות פורקה בשנת 1917, על רקע אירועי מהפכת פברואר ומלחמת האזרחים שבעקבותיה והוחלפה בפדרציית הכדורגל הסובייטית.

## יושבי ראש

## ראו גם

* התאחדות הכדורגל הרוסית
* נבחרת האימפריה הרוסית בכדורגל

## לקריאה נוספת

* Коршак Ю.Ф. Старый, старый, футбол. — М.: ФиС, 1975. — 119 с.
* Лукосяк Ю. П. Футбол. Первые шаги 1860—1923. — СПб.: Союз художников, 1998. — С. 240. — >.


## הערות שוליים

קטגוריה:1912 ברוסיה
קטגוריה:האימפריה הרוסית: כדורגל
קטגוריה:התאחדויות כדורגל
קטגוריה:רוסיה: ארגוני ספורט
כדורגל נשים ברוסיה

**[[כדורגל נשים]] ב[[רוסיה]]** הוא ענף ספורט ברוסיה, שצובר פופולריות, כמו בכל העולם, וזוכה לתקצוב נרחב, תנאים וסיקור תקשורתי.

קבוצות כדורגל נשים ראשונות הוקמו ברוסיה עוד לפני התפרקות ברית המועצות בשנות ה-80, אך רובן לא שרדו והתפרקו תוך שנים אחדות. מערך הליגות נוסד לראשונה בשנת 1989 עם הקמת אליפות ברית המועצות בכדורגל נשים, שנתיים לאחר מכן זו אורגנה לאליפות רוסיה בכדורגל נשים יחד עם ייסוד הנבחרת והליגות נמצאות תחת אחריות הההתאחדות לכדורגל באגף הנשים.

הליגות ברוסיה הן מקצועניות כשהליגה הבכירה היא ליגת כדורגל נשים, מתחתיה "הדיוויזיה הראשונה" ואחריה "הדיוויזיה השנייה" שחלק מהקבוצות בה חובבניות. נכון לעונת 2020/21 בליגת העל 8 קבוצות, 17 בדיוויזיה הראשונה ו-8 בשנייה.

המפעל השני בחשיבותו הוא הגביע הרוסי בכדורגל נשים.

עבור גילאי ילדים ונוער קיימות ליגת נערות (גילאי 14–19), ליגת ילדות (גילאי 10–13) וליגת טרומיות (6–9). במקביל לליגות אלו מתקיימים גם מפעלי גביע לנערות ולילדות.

נכון לשנת 2022, מדורגת הליגה הרוסית לנשים במקום ה-20 בדירוג אופ"א בשקלול של חמש העונות האחרונות. לפי הדו"ח השנתי של פיפ"א, נבחרת רוסיה דורגה בשנת 2019 במקום ה-25 בעולם והיו רשומות בה 29,149 שחקניות כדורגל שמשחקות כדורגל תחרותי (מתוכן 18,271 מעל גיל 18) אך אין לה תוכנית אסטרטגית לפיתוח כדורגל הנשים במדינה.

## ראו גם
* כדורגל ברוסיה
* כדורגל נשים
* ליגת הנערות בכדורגל (רוסיה)

## קישורים חיצוניים

## הערות שוליים

*
חואן מירנדה

**חואן מירנדה גונסאלס** (בספרדית: **Juan Miranda González**; נולד ב-19 בינואר 2000 באוליברס שבספרד) הוא כדורגלן ספרדי המשחק בעמדת המגן השמאלי בקבוצת בולוניה 1909 מהסרייה א'.

## קריירת מועדונים
מירנדה הגיע אל מחלקת הנוער של ברצלונה בחודש יוני 2014 ממחלקת הנוער של ריאל בטיס. ב-19 באוגוסט 2017 הוא ערך את הופעת הבכורה שלו בברצלונה אתלטיק, קבוצת המילואים של המועדון, בניצחון 1–2 על ריאל ואיאדוליד במסגרת הליגה הספרדית השנייה. ב-27 בינואר 2018 הוא הבקיע את שער הבכורה שלו בקבוצת המילואים, בניצחון 0–3 על גרנדה במסגרת הליגה.

ב-11 בדצמבר 2018 ערך מירנדה את הופעת הבכורה שלו בליגת האלופות, בתיקו 1-1 נגד טוטנהאם הוטספר במסגרת שלב הבתים לעונת 2018/2019.

ב-30 באוגוסט 2019 הושאל מירנדה למשך שתי עונות לשאלקה 04 מהבונדסליגה. ב-15 בדצמבר הוא ערך את הופעת הבכורה שלו בליגה, לאחר שהחליף את ווסטון מקני בדקה ה-13 בניצחון 0–1 על איינטרכט פרנקפורט. ב-1 ביולי 2020 הוא חזר לברצלונה, לאחר שזו החליטה לסיים את השאלתו מוקדם, לאחר 11 הופעות ליגה במדי שאלקה 04.

ב-5 באוקטובר 2020 הושאל מירנדה למשך עונה אחת לריאל בטיס מהלה ליגה. ב-18 באוקטובר הוא ערך את הופעת הבכורה שלו במועדון, בהפסד 0–3 לריאל סוסיאדד במסגרת המחזור השישי לעונת 2020/2021. ב-6 בדצמבר הבקיע את שער הבכורה שלו במועדון, בניצחון 0–2 על אוססונה במסגרת המחזור ה-12 בליגה. הוא ערך 22 הופעות ליגה במשך תקופת ההשאלה, בהן הבקיע שער אחד.

ב-1 ביוני 2021 הודיעה ברצלונה כי מירנדה יצטרף לריאל בטיס באופן קבוע לאחר השאלתו. ב-16 בספטמבר הבקיע מירנדה בניצחון 3–4 על סלטיק במסגרת שלב הבתים של הליגה האירופית לעונת עונת 2021/2022 בליגה האירופית. ב-23 באפריל 2022 כבש את הפנדל המכריע בניצחון בגמר הגביע נגד אתלטיק בילבאו. 

ב-3 ביולי 2024 חתם בבולוניה 1909 בהעברה חופשית.

## קריירה בינלאומית
מירנדה היה חלק מסגל נבחרת ספרד עד גיל 21 בטורניר אליפות אירופה עד גיל 21, וערך ארבע הופעות בטורניר.

לאור כניסתם לבידוד של מספר שחקני נבחרת ספרד בשל בדיקת מחלת נגיף קורונה 2019 חיובית של סרחיו בוסקטס, זומנו שחקני נבחרת ספרד עד גיל 21 למשחק הידידות נגד נבחרת ליטא ב-8 ביוני 2021. הוא ערך את הופעת הבכורה שלו בנבחרת במשחק זה, בו ניצחה נבחרת ספרד בתוצאה 0–4, ואף הבקיע את שער הבכורה שלו בנבחרת.

מירנדה היה חלק מסגל נבחרת ספרד לטורניר הכדורגל באולימפיאדת טוקיו 2020 בשנת 2021, בו זכתה נבחרתו במדליית כסף.

נכלל בסגל הנבחרת האולימפית של ספרד לטורניר הכדורגל באולימפיאדת פריז (2024).

## תארים
;ברצלונה
* ליגת האלופות לנוער (1): 2017/2018
* הסופר קאפ הספרדי (1): 2018

**ריאל בטיס**
* גביע המלך: 2021/2022
**בולוניה 1909**

● קופה איטליה: 2024/2025

;נבחרת ספרד האולימפית
* מדליית כסף אולימפית (1): טוקיו 2020

;נבחרת ספרד עד גיל 19
* אליפות אירופה עד גיל 19 (1): 2019

;נבחרת ספרד עד גיל 17
* אליפות אירופה עד גיל 17 (1): 2017

## קישורים חיצוניים

## הערות שוליים

קטגוריה:כדורגלנים ספרדים
קטגוריה:מגני כדורגל ספרדים
קטגוריה:כדורגלני ברצלונה אתלטיק
קטגוריה:כדורגלני ברצלונה
קטגוריה:כדורגלני שאלקה 04
קטגוריה:כדורגלני ריאל בטיס
קטגוריה:כדורגלני בולוניה
קטגוריה:כדורגלני נבחרת ספרד
קטגוריה:כדורגלנים ספרדים באולימפיאדת טוקיו (2020)
קטגוריה:כדורגלנים ספרדים באולימפיאדת פריז (2024)
קטגוריה:אלופים אולימפיים ספרדים: כדורגל
קטגוריה:זוכי מדליית כסף אולימפית ספרדים: כדורגל
קטגוריה:ספרדים שנולדו ב-2000
NBA 2K22

**NBA 2K22** הוא משחק וידאו המהווה סימולציות כדורסל בסדרת המשחקים NBA 2K שמפותח ומופץ על ידי 2K Sport, שיצא לשוק ב-10 בספטמבר 2021 עבור Windows, נינטנדו סוויץ', פלייסטיישן 4, פלייסטיישן 5, Xbox One, Xbox Series X/S ואפל Arcade .

לראשונה בסדרה, המשחקים כוללים שישה שחקנים שמופיעים על העטיפה: המהדורות הסטנדרטיות והדור הנוכחי כולל את לוקה דונצ'יץ' מדאלאס מאבריקס, מהדורת 75 שנה מציגה את כרים עבדול-ג'באר מהלוס אנג'לס לייקרס, דירק נוביצקי (גם מהמאבריקס), וקווין דוראנט מברוקלין נטס. מהדורת 25 השנה המיוחדת כוללת את קנדיס פארקר מהשיקגו סקיי. ובגרסה היפנית את רוי האצ'ימורה של וושינגטון ויזארדס. פארקר הפכה לשחקנית ה-WNBA הראשונה שנמצאת על עטיפת NBA 2K.

## ביקורת
NBA 2K22 קיבל ביקורות "מעורבות או ממוצעות", על פי אתר הביקורות Metacritic.

## קישורים חיצוניים
* 

קטגוריה:משחקי פלייסטיישן 5
קטגוריה:משחקי פלייסטיישן 4
קטגוריה:משחקי כדורסל ממוחשבים
קטגוריה:משחקי נינטנדו סוויץ'
קטגוריה:NBA: משחקי וידאו
קטגוריה:משחקי Xbox Series X/S
קטגוריה:משחקי Xbox One
קטגוריה:משחקי וידאו משנת 2021
קטגוריה:משחקי iOS
אנטוניו ססטרה

**אנטוניו ססטרה** (בספרדית: **Antonio Sastre**; 27 באפריל 1911 – 23 בנובמבר 1987) היה כדורגלן ארגנטינאי, ששיחק בעמדת הקשר. הוא אחד מ-24 השחקנים שנכללו בהיכל התהילה של הכדורגל הארגנטינאי. ססטרה היה קשר שיכל לשחק היטב כמעט בכל עמדה על המגרש.

## ביוגרפיה
ססטרה החל את צעדיו הראשונים בכדורגל בשכונת לה מוסקה מהעיר אבז'אנדה. אחיו, אוסקר ססטרה, שהיה צעיר ממנו בתשע שנים, היה גם כן כדורגלן. כנער שיחק אנטוניו ססטרה במועדון פרוגרסיסטה והוא נחשב לאחד משחקניו המוכרים בהיסטוריה.

ססטרה ידוע כאחד משחקני הפליימייקר הראשונים שלפני פרוץ מלחמת העולם השנייה, וכאחד הטובים מביניהם. הוא החל את קריירת הכדורגל שלו ב-1931 במועדון הארגנטינאי אינדפנדיינטה. עם בואם של החלוצים ויסנטה דה לה מאטה וארסניו אריקו הם הפכו לקבוצה עוצמתית איתה ססטרה זכה פעמיים באליפות ארגנטינה בשנים 1938 ו-1939. בנוסף לכך, היה שותף להצלחה מחוץ למולדת כשזכו פעמיים באותן השנים גם בגביע אלדאו, טורניר שהפגיש בין שתי הנציגות הבכירות מארגנטינה ואורוגוואי.

במהלך 12 העונות של ססטרה באינדפנדיינטה ערך 340 הופעות וכבש 112 שערים. הוא הצטרף ב-1942 לסאו פאולו הברזילאית, וזכה עמה ב-3 תוארי אליפות פאוליסטה בשנים 1943, 1945 ו-1946. הוא שיתף שם פעולה עם, לאונידאס דה סילבה, ה"יהלום השחור", שהצטיין במונדיאל 1938.

ססטרה חזר לארגנטינה ב-1947, עזר לחימנסיה לה פלאטה לזכות באותה שנה בליגת הארגנטינאית השלישית ולהעפיל לליגה הבכירה.
שמאל|ממוזער|250px|ססטרה (כורע, שני משמאל) עם נבחרת ארגנטינה בקופה אמריקה 1941
במדי נבחרת ארגנטינה לא זכה ססטרה לשחק בגביע העולם מאחר שלא היה בסגל למונדיאל 1934 והטורניר נדחה בשנות הארבעים עקב מאורעות מלחמת העולם השנייה. הוא זכה עמה בקופה אמריקה 1937 בו זכתה הנבחרת לראשונה מזה שמונה שנים, ופעם נוספת ב-1941 בו גם כבש בניצחון 0–1 על אורוגוואי. ססטרה ערך בסך הכל 34 הופעות וכבש 6 שערים.

### לאחר הפרישה
בשנת 1980 קיבל ססטרה את פרס קונקס כאחד מחמשת השחקנים הארגנטינאים הטובים בהיסטוריה (האחרים היו א. פדרנרה, די סטפנו, מראדונה ומורנו). מאמן נבחרת ארגנטינה שהוביל אותה לזכייה במונדיאל 1978, ססאר לואיס מנוטי, אמר עליו: "אנטוניו ססטרה היה השחקן הטוב ביותר שראיתי בחיי. הוא היה מסוגל לפעול בכל עמדות הקבוצה". ססטרה נפטר ב-23 בנובמבר 1987 בבואנוס איירס לאחר שבץ מוחי.

## תארים
שמאל|ממוזער|250px|ססטרה (משמאל) זוכה בגביע אלדאו בשנת 1939
;אינדפנדיינטה
*אליפות ארגנטינה (2): 1938, 1939
*גביע איבארגורן (2): 1938, 1939
*גביע אדריאן אסקובר: 1939
*גביע אלדאו (2): 1938, 1939
;סאו פאולו
*אליפות סאו פאולו (3): 1943, 1945, 1946
;חימנסיה לה פלאטה
*הליגה השלישית הארגנטינאית: 1947
;נבחרת ארגנטינה
*קופה אמריקה (2): 1937, 1941

## קישורים חיצוניים

קטגוריה:כדורגלנים ארגנטינאים
קטגוריה:קשרי כדורגל ארגנטינאים
קטגוריה:כדורגלני אינדפנדיינטה
קטגוריה:כדורגלני סאו פאולו
קטגוריה:כדורגלני חימנסיה לה פלאטה
קטגוריה:כדורגלני נבחרת ארגנטינה
קטגוריה:ארגנטינאים שנולדו ב-1911
קטגוריה:נפטרים ב-1987
אלסאנה מאנה

**אלסאנה מאנה** (באנגלית: **Alasana Manneh**; נולד ב-8 באפריל 1998 בבנג'ול שבגמביה) הוא כדורגלן גמביאני המשחק בעמדת הקשר בקבוצת היברניאן מליגת העל הסקוטית ובנבחרת גמביה.

## קריירת מועדונים
### ברצלונה
מאנה הצטרף אל מחלקת הנוער של ברצלונה בשנת 2016 מאקדמיית אספייר הקטרית. בחודש יולי 2017 קודם לקבוצת המילואים של המועדון.

### ההשאלה לסבאדל
ב-22 באוגוסט 2017 הושאל מאנה למשך חצי עונה לסבאדל מהליגה הספרדית השלישית. הוא ערך שתי הופעות ליגה במועדון, והבקיע שער אחד.

### ההשאלה לאתאר וליקו טרנובו
ב-23 בינואר 2018 הושאל מאנה לאתאר וליקו טרנובו מליגת העל הבולגרית. ב-17 בפברואר הוא ערך את הופעת הבכורה שלו במועדון, בתיקו 3-3 נגד ספטמברי סופיה במסגרת המחזור ה-21 בליגה לעונת . ב-8 במרץ הוא הבקיע את שער הבכורה שלו במועדון, בהפסד 2-1 לצסק"א סופיה במסגרת המחזור ה-24 בליגה. הוא שיחק במועדון במשך עונה וחצי, בהן ערך 33 הופעות ליגה והבקיע שלושה שערים.

### גורניק זאבז'ה
ב-2 ביולי 2019 חתם מאנה בגורניק זאבז'ה מליגת העל הפולנית. ב-22 ביולי הוא ערך את הופעת הבכורה שלו במועדון, בתיקו 1-1 נגד ויסלה פלוק במסגרת המחזור הראשון בליגה לעונת . ב-14 ביולי 2020 הוא הבקיע את שער הבכורה שלו במועדון, בניצחון 2-1 על ארקה גדיניה במסגרת המחזור השלישי בפלייאוף הירידה של הליגה. בשתי עונותיו הראשונות במועדון ערך מאנה 51 הופעות ליגה, בהן הבקיע ארבעה שערים.

### אודנסה
ב-31 באוגוסט 2022 חתם באודנסה בולקלוב הדנית לשלוש שנים.
## קריירה בינלאומית
ב-30 במאי 2016 ערך מאנה את הופעת הבכורה שלו בנבחרת גמביה, בתיקו 0-0 נגד נבחרת זמביה במשחק ידידות.

נכלל בסגל נבחרת גמביה לטורניר גביע אפריקה לאומות 2023.

## קישורים חיצוניים

## הערות שוליים

קטגוריה:כדורגלנים גמביאנים
קטגוריה:קשרי כדורגל גמביאנים
קטגוריה:כדורגלני ברצלונה אתלטיק
קטגוריה:כדורגלני סבאדל
קטגוריה:כדורגלני גורניק זאבז'ה
קטגוריה:כדורגלני אודנסה בולקלוב
קטגוריה:כדורגלני היברניאן
קטגוריה:כדורגלני נבחרת גמביה
קטגוריה:כדורגלני גביע אפריקה לאומות 2023
קטגוריה:גמביאנים שנולדו ב-1998
צ'רנה

**צ'רנה** (ברומנית: **Cerna**) הוא נחל ברומניה, יובל של הדנובה.

אורך הצ'רנה הוא 84 קילומטרים, תפוקתו הממוצעת היא 21,4 מטרים קוב בשנייה, אגן ההיקוות כולל 1360 קילומטרים רבועים ופער הגובה בין אתר הנביעה ובין השפך בדנובה ליד אורשובה הוא 1311 מטרים. פער הגובה הגדול יצר הזדמנויות להקמת סכרים ותחנות כוח הידרואלקטריות והן הוקמו.

## קישורים חיצוניים

קטגוריה:רומניה: נהרות ונחלים
קטגוריה:יובלי הדנובה